புள்ளி திருக்கையை சுத்தம் செய்து புலால் வாடை இல்லாமல் இருக்க மஞ்சள்தூள் போட்டு நன்கு அலசி எடுக்கவும். பின்னர் ஊறவைக்க தேவையான பொருட்கள் அனைத்தையும் போட்டு நன்கு விரவி 20நிமிடம் ஊற வைக்கவும்.அதன் பிறகு ஒரு பாத்திரத்தில் எண்ணெய் ஊற்றி நன்கு காய்ந்ததும் தாளிக்க தேவையான பொருட்கள் அனைத்தையும் போட்டு கறி தாளிப்பு போன்று நன்கு வதங்க விட்டு, ஊற வைத்துள்ள மீனை அந்த சட்டியில் போட்டு மசாலா மீனில் படுமளவு நன்கு கிளறி மூடி போட்டு ஐந்து நிமிடம் சிம்மிலேயே வேக விடவும்.பிறகு நீளவாக்கில் வெட்டி வைத்துள்ள முருங்கையை போட்டு அத்துடன் அரை டம்ளர் தண்ணீர் ஊற்றி பத்து நிமிடம் சிம்மில் வைத்து வேக விடவும். முருங்கையை சேர்த்து இந்த மீனை சமைக்கும் போது கூடுதல் சுவையுடன்,மணமாகவும் இருக்கும்.